ช็อปช่วยชาติดันยอดรูดปื๊ดพุ่ง
ผู้สื่อข่าวรายงานว่า ธนาคารแห่งประเทศไทย (ธปท.) ได้รายงานการให้บริการบัตรเครดิตของระบบในสิ้นเดือน ธ.ค.ปี 2559 ที่ผ่านมา พบว่าการใช้จ่ายผ่านบัตรเครดิตโดยรวมเพิ่มขึ้น 42,200 ล้านบาท เพิ่มขึ้น 28.53% เมื่อเทียบกับเดือน พ.ย.59 ที่ยอดการใช้จ่าย 147,000 ล้านบาท เป็น 190,000 ล้านบาท ซึ่งเป็นผลจากมาตรการช็อปช่วยชาติ ซึ่งสามารถนำยอดการซื้อสินค้าไปลดหย่อนภาษี บวกกับเป็นเทศกาลส่งท้ายปีเก่า ที่มีการจับจ่ายใช้สอยสูงเพื่อซื้อของขวัญ เลี้ยงฉลองและท่องเที่ยวตามฤดูกาลอยู่แล้ว,ทั้งนี้ประเภทของการใช้จ่ายส่วนใหญ่เป็นการใช้จ่ายในประเทศ 162,000 ล้านบาท ส่วนการใช้จ่ายในต่างประเทศอยู่ที่ 10,700 ล้านบาท และการเบิกเงินสดล่วงหน้าผ่านบัตรอีก 17,700 ล้านบาท ซึ่งหลักๆมาจากบัตรที่ออกโดยธนาคารพาณิชย์เป็นสำคัญ โดยล่าสุดสิ้นเดือน ธ.ค.59 ที่ผ่านมา ทั้งระบบมีบัตรเครดิตอยู่ที่ 23.15 ล้านใบ มียอดสินเชื่อคงค้างรวม 358,000 ล้านบาท ซึ่งในจำนวนนี้มีหนี้ที่ไม่ก่อให้เกิดรายได้ (เอ็นพีแอล) รวม 10,400 ล้านบาท สำหรับทิศทางการใช้จ่ายผ่านบัตรเครดิตในปี 60 นี้ คาดว่าจะปรับดีขึ้นได้อย่างต่อเนื่องตามการบริโภคภาคเอกชนที่น่าจะขยายตัวได้ดีขึ้นตามการฟื้นตัวของเศรษฐกิจ คาดว่าการบริโภคภาคเอกชนจะขยายตัวที่ 2.6%.
ผู้สื่อข่าวรายงานว่า ธนาคารแห่งประเทศไทย (ธปท.) ได้รายงานการให้บริการบัตรเครดิตของระบบในสิ้นเดือน ธ.ค.ปี 2559 ที่ผ่านมา พบว่าการใช้จ่ายผ่านบัตรเครดิตโดยรวมเพิ่มขึ้น 42,200 ล้านบาท เพิ่มขึ้น 28.53% เมื่อเทียบกับเดือน พ.ย.59
ช็อปช่วยชาติ,บริการบัตรเครดิต,ลดหย่อนภาษี,ท่องเที่ยวตามฤดูกาล,เศรษฐกิจ